Viborger Samler, 1814-12-15
Hs. Majestæt Kongen af Danmark og Hs. Majestæt Keiseren af Rusland, lige bestælede af Attraa efter at ende de Stridigheder, som for en kort Tid mellem dem vare opkomne, og paa en fast Grundvold igjen at oprette den Enighed og gode Forstaaelse, som i saa lang Tid havde havt Sted mellem deres respective Stater, have til den Ende udnævnt og bemyndiget befuldmægtigede, nemlig: Hs. Majestæt Kongen af Danmark, Hr. Edmund Bourke, Hans Kammerherre, Storkors af Dannebrog og Ridder af den hvide Ørns Orden, og Hs. Majestæt Keiseren af Rusland, Hr. Baron Peter Suchtelen, Ingenieur=General, Generalqvarteermester, Medlem af Statsraadet, Ridder af St. Alexander NestyOrdenen, Storkors af St. Vladimir= og St. Anne-Ordenernes første Klasser, Ridder af St. Georgs-Ordenen, af 4de Klasse, Ridder af den Kgl. Svenske SerappinerOrden, og Kommandeur af Johanniter-Ordenen; hvilke, efter at have udvexlet deres gjensidige Fuldmagter, befundne i god og tilbørlig Form, ere komne overeens om følgende Artikler: Art. 1. Der skal for Fremtiden være Fred, Venskab og god Forstaaelse mellem Hs. Majestæt Kongen af Danmark og Hs. Majestæt Keiseren af Rusland. Begge de høie contraherende Magter ville anvende den største Opmærksomhed paa at vedligeholde en fuldkommen Enighed mellem deres Stater og Undersaatter, og omhyggeligen undgaae alt hvad der kunde forstyrre den saa lykkeligen igjen tilveiebragte Enighed. Art. 2. De politiske Forholde saavelsom de gamle Tractater, som fandt Sted mellem de tvende høie Magter før Krigen, der for et Øieblik har standset deres Virksomhed, ere ved nærværende Tractat satte i deres fulde Kraft igjen, for saavidt de ikke ere stridende mod de Tractater, som nu for Tiden finde Sted mellem Hs. Majestæt Keiseren af Rusland og de andre Souverainer, i Norden. Art. 3. Alle Handels= og Ravigations=Forholde mellem begge Stater ere igjen oprettede saaledes som de vare for Krigen. De skulle være underkastede de samme Anordninger, som vare gjeldende, og nyde de samme Fordele som vare gjensidigen bevilgede til den Tid, da Krigen udbrød. Art. 4. Det Beslag, som befindes at have været lagt paa begge Souverainers og deres respective Undersaatteres Gods og Eiendomme, saavelsom den Embargo, der er lagt paa begge Nationers Skibe i Danmarks og Ruslands forskjellige Havne da Krigen blev erklæret, skulle være ophævede saasnart nærværende Tractat er bleven ratificeret, og skal fra den Tid af Forfølgelsen ved Domstolene af de gjensidige Undersaatters Fordringer, som ved Krigsbrudet er bleven udfat, paa ny begynde. Art. 5. De tvende høie contraherende Parter forbinde Sig formeligen til ikke at slutte nogen separat Fred med den fælleds Fjende. Art. 6. J Følge de mellem begge Magter igjen oprettede venskabelige Forholde skal ingen Reqvisition mere kunne paalægges Holsteens Jndvaanere, af hvad Natur det end maatte være, af den til Hamborgs Beleiring anvendte russiske Armee. Dog da Armeen ikke der kan forblive, med mindre der sørges for dens Proviantering, skulle alle de Levnetsmidler, som Landet forsyner den med, fra den Dag at regne, at denne Tractat er underskreven, nøiagtigen vorde godt gjorte af Hs. Russisk Keiserlige Maj., saasnart skee kan, og paa saadan Maade, som begge Souverainer komme overeens og i Mindelighed og til deres fælles Tilfredshed. Hvad angaaer det, som den Russiske Armee er bleven forsynet med fra den 14de Jan. indeværende Aar, som er den Dag, da Fjendtlighederne mellem Danmark og Rusland, i Følge en Artikel af Fredstractaten med Sverig, ophørte, indtil nærværende Tractats Underskrifts Datum, da skal derom ligeledes mellem begge Souverainer venskabeligt overeenskommes. Kommissarier, som umiddelbart skulle udnævnes fra den danske Regjerings Side og fra Chefens over de Russiske Tropper, skulle reglere alt, hvad der angaaer bemældte Leverancer, og bestemme Priserne derfor. Disse Kommissarier skulle ligeledes komme overeens om en omkring Hamborg dragende Demarcationslinie, som de til denne Stads Beleiring anvendte Tropper ikke maae passere. Art. 7. Begge høie contraherende Parter garantere hinanden Besiddelsen af deres gjensidige Stater, saadanne som de ville befindes at være ved den almindelige Fred. Art., 8. Nærværende Tractats Ratificationer skulle udvexles i Kjøbenhavn inden sex Uger, eller for om muligt. Dets til Bekræftelse have vi Undertegnede, i Kraft af vore Fuldmagter, underskrevet nærværende Tractat, og have forsynet den med Aftryk af vore Vaaben. Skeet i Hannover den 8de Febr., Aar efter Christi Byrd Et Tusende Otte Hundrede og Fiorten. Edmund Bourke. Suchtelen. (L. S. L. S.)